stanford-oval/wikipedia huggingface dataset:
טרנר והוץ' (סדרת טלוויזיה)
הפקה > ליהוק

בפברואר 2020, דווח על ליהוקו של ג'וש פק לגילום דמותו של סקוט טרנר. באותו חודש, דווח על ליהוקן של לינדסי פונסקה וקארה פיטרסון לצוות השחקנים הראשי. ב-6 במרץ 2020, דווח על ליהוקה של ונסה לאנגיס לצוות השחקנים הראשי. ב-22 בספטמבר 2020, יום תחילת הצילומים, הצטרפו אנתוני רוביבר, ברנדון ג'יי מקלארן וג'רמי מגווייר לצוות השחקנים הראשי, ואילו בקה טובין לוהקה לגילום דמותה של ברוק, תובעת מחוזית ובת זוגו לשעבר של סקוט טרנר. בינואר 2021, לוהק פול קמפבל לגילום דמותו של גריידי גרלנד, בעלה לשעבר של לורה טרנר.
הפקה > צילומים

צילומי הסדרה התעתדו להתחיל ב-27 באפריל 2020, בוונקובר, קולומביה הבריטית, קנדה. לפי לוח זמנים זה, פונסקה נאלצה להשתתף בצילומי הסדרה במקביל לצילומי הסדרה "מוקד 911: טקסס". מאוחר יותר, צילומי הסדרה נדחו ל-22 בספטמבר 2020, והסתיימו ב-19 באפריל 2021.
שידור

הסדרה התעתדה לעלות לשידור ב-16 ביולי 2021 בשירות הזרמת המדיה "דיסני+", בפורמט של שידור שבועי, ולהסתיים ב-1 באוקטובר 2021. עם זאת, בעקבות הצלחת הפצתה של הסדרה "לוקי" בימי רביעי, "דיסני+" הכריזה כי רוב תכניה המקוריים יועלו לשידור בימי רביעי להבא; כתוצאה מכך, הסדרה עלתה לשידור ב-21 ביולי 2021.
הערות שוליים

↑  "Josh Peck To Star In The Disney+ 'Turner & Hooch' Reboot". The DisInsider. Retrieved February 10, 2020.
1 2  Chitwood, Adam (February 24, 2021). ""Turner%20%26%20Hooch"%20stars%20Josh,film%20of%20the%20same%20name.&text=The%20quiet%20New%20England%20town,after%20Lizzie%20Borden's%20notorious%20acquittal. Here's Your First Look at Josh Peck and Very Good Dog in the Disney+ 'Turner & Hooch' Reboot". Collider. Retrieved February 21, 2021.
1 2 3 4  Andreeva, Nellie (December 16, 2019). "'Turner & Hooch' TV Series In Works At Disney+ From Matt Nix". Deadline. Retrieved February 10, 2020.
1 2 3  Nellie Andreeva, Nellie Andreeva, ‘Turner & Hooch’: Lyndsy Fonseca & Carra Patterson To Star In TV Series Reboot For Disney+, Deadline, ‏2020-02-26
↑  Andreeva, Nellie; Petski, Denise (January 19, 2021). "McG Joins 'Turner & Hooch' Disney+ Reboot As Director & Executive Producer". Deadline. Retrieved January 19, 2021.
↑  "'Turner & Hooch' Reboot, Starring Josh Peck, Ordered to Series at Disney+". The Hollywood Reporter. Retrieved February 10, 2020.
↑  Nellie Andreeva, ‘Turner & Hooch’: Vanessa Lengies Joins TV Series Reboot For Disney+, Deadline, ‏2020-03-06
↑  Denise Petski, ‘Turner & Hooch’: Four Cast In Disney+ Series Reboot, Deadline, ‏2020-09-22
↑  Petski, Denise (January 22, 2021). "'Turner & Hooch': Matt Hamilton, Paul Campbell & Cristina Rosato Join Disney+ Reboot As Recurring". Deadline. Retrieved January 23, 2021.
↑  Disney+: ‘Turner & Hooch’ Reboot Starts Production This Spring; ‘Cheaper By The Dozen’ Starts This Summer -, thedisinsider.com, ‏2020-01-18
↑  "DGC BC Production List" (PDF). Directors Guild of Canada. September 21, 2020. Archived (PDF) from the original on September 4, 2020. Retrieved September 21, 2020.
↑  Pedersen, Erik (February 24, 2021). "Disney+ Sets Premiere Dates, First Images For 'Turner & Hooch', 'Mysterious Benedict Society', 'Chip 'N' Dale: Park Life' & 'High School Musical: The Series'". Deadline. Retrieved February 24, 2021.
↑  Ausiello, Michael (June 16, 2021). "Disney+ Officially Moves Original Series 'Drop Day' From Friday to Wednesday in Wake of Loki's Record-Setting Launch". TVLine. Retrieved June 16, 2021.
מודוק (סדרת טלוויזיה, 2021)

| --- | --- |

 מבוסס על:  מודוק 
 סוגה:  הנפשה נבל-על סטופ מושן קומי
 יוצרים:  פאטון אוסוולט ג'ורדן בלום
 מדבבים:  פאטון אוסוולט בן שוורץ איימי גארסיה מליסה פומרו 
 ארץ מקור:  ארצות הברית 
 שפות:  אנגלית
 מספר עונות:  1 
 מספר פרקים:  10 
 הפקה
 חברת הפקה:  Stoopid Buddy Stoodios 
 הפצה:  דיסני+, הולו 
 אורך פרק:  כ-20 דקות
 שידור
 רשת שידור:  הולו
 רשת שידור בישראל:  דיסני+
 תקופת שידור מקורית:  21 במאי 2021 
 תקופת שידור בישראל:  16 ביוני 2022
 קישורים חיצוניים
 דף התוכנית ב-IMDb
 
מודוק (באנגלית: .M.O.D.O.K וגם .Marvel's M.O.D.O.K) היא סדרת אנימציית סטופ מושן קומית אמריקאית שנוצרה על ידי ג'ורדן בלום ופאטון אוסוולט, שגם מדבב את הדמות הראשית, עבור השירות הזרמת מדיה הולו. הסדרה הופקה על ידי אולפני מארוול תחת המותג מאוורל טלוויזיה ומבוססת על דמותו של מודוק ממארוול קומיקס. שחקנים מוכרים רבים העניקו את קולם לדמויות הסדרה לרבות בן שוורץ, מליסה פומרו וג'ון האם.
השם מודוק מהווה ראשי תיבות שמשמעותן באנגלית: "אורגניזם מנטלי, נייד ומְמוּכָּן שמתוכנן רק לגרימת מוות".
העונה הראשונה עלתה לשידור במלואה ב-21 במאי 2021. במאי 2022 הסדרה בוטלה.
תקציר העלילה

הסדרת מתמקדת במודוק, נבל-על שבמשך שנים ניסה להשתלט על העולם, שהחברה שלו A.I.M (ראשי תיבות שמשמעותן באנגלית: "מכניקת רעיונות מתקדמים"), המבוססת על ארגון פשע בדיוני ממארוול קומיקס, חווה קשיים כלכליים שמובילים למכירתה לתאגיד גרומבל ובמקביל מודוק מתמודד עם בעיות משפחתיות.
דמויות ושחקנים

מודוק / ג'ורג' טרלטון - פאטון אוסוולט. נבל על דמוי ראש מרחף. נשוי ואב לבן ובת.
ג'ודי רמירז-טרלטון - איימי גרסיה. אשתו של מודוק.
לואיס "לו" טרלטון - בן שוורץ. בנם של מודוק וג'ודי.
מליסה טרלטון - מליסה פומרו. ביתם של מודוק וג'ודי.
מוניקה רפאצ'יני - ונדי מקלנדון-קובי. מדענית בכירה שעובדת בחברה A.I.M .
אוסטין ואן דר סליט - בק בנט. הבוס הצעיר החדש של מודוק.
גארפילד "גארי" גארולדסון - סם ריצ'רדסון. עובד בחברה A.I.M, נאמן למודוק ברמה אבסורדית.
סקירה > סקירת סדרה

| עונה | עונה | פרקים | פרקים | הוזרמה לראשונה | הוזרמה לראשונה |
| --- | --- | --- | --- | --- | --- |
|  | 1 | 10 | 10 | 21 במאי 2021 | 21 במאי 2021 |
סקירה > עונה 1

|  מספר פרק |  מספר פרק בעונה |  שם הפרק |  בימוי |  כתיבה |  תאריך שידור מקורי |
| --- | --- | --- | --- | --- | --- |
| 1 | 1 | אם כך יהיה... מודוק! !.If This Be... M.O.D.O.K | אריק טאונר אלכס קרמר | ג'ורדן בלום פאטון אוסוולט | ‏21 במאי 2021 |
| 2 | 2 | המודוק שהזמן שכח! !The M.O.D.O.K. That Time Forgot | אריק טאונר אלכס קרמר | ג'ף ברבאנל איתי גרונפלד | ‏21 במאי 2021 |
| 3 | 3 | היזהרו מפני מה שמגיע מהפורטל! !Beware What from Portal Comes | אריק טאונר אלכס קרמר | בראט קולי רוברט מאיטיה | ‏21 במאי 2021 |
| 4 | 4 | אם שבת תתרחש...למען הבנים! !If Saturday Be... For the Boys | אריק טאונר אלכס קרמר | פאטון אוסוולט | ‏21 במאי 2021 |
| 5 | 5 | אם בירוקרטיה תתרחש...המוות שלך! !If Bureaucracy Be... Thy Death | אריק טאונר אלכס קרמר | קולן קרופורד | ‏21 במאי 2021 |
| 6 | 6 | מעשיות ממלחמת הבר-מצווה הגדולה! !Tales from the Great Bar-Mitzvah War | אריק טאונר אלכס קרמר | לורן סודה אוטרו | ‏21 במאי 2021 |
| 7 | 7 | האיש הזה...השינוי הזה! !This Man... This Makeover | אריק טאונר אלכס קרמר | יולנדה קרני | ‏21 במאי 2021 |
| 8 | 8 | הו, היכן שדם סמיך ממיץ רובוט! !O, Were Blood Thicker Than Robot Juice | אריק טאונר אלכס קרמר | בראט קולי רוברט מאיטיה | ‏21 במאי 2021 |
| 9 | 9 | איזו סכנה מיושנת הדוור מביא! !What Menace Doth the Mailman Deliver | אריק טאונר אלכס קרמר | ג'ף ברבאנל איתי גרונפלד | ‏21 במאי 2021 |
| 10 | 10 | ימי המודוקים העתידיים Days of Future M.O.D.O.K.s | אריק טאונר אלכס קרמר | ג'ורדן בלום | ‏21 במאי 2021 |
הפקה

הסדרה הוכרזה בפברואר 2019 על ידי הולו. אנימציית הסטופ מושן של הסדרה נוצרה על ידי חברת ההפקה Stoopid Buddy Studios. באוקטובר 2020 היוצר והמדבב פאטון אוסוולט אישר שהסתיימה הכתיבה והקלטת הסאונד של הסדרה. עשרת פרקי העונה הראשונה עלו לשידור בהולו ב-21 במאי 2021. ב-13 במאי 2022 הסדרה בוטלה.
ראו גם

היקום הקולנועי של מארוול
מודוק
A.I.M
הערות שוליים

1 2  White, Brett (20 במאי 2021). "What Time Will 'Marvel's MODOK' Premiere on Hulu?". Decider. נבדק ב-28 במרץ 2022. {{cite web}}:  (עזרה)
1 2  Joe Otterson (May 13, 2022). ‘M.O.D.O.K’ Canceled at Hulu After One Season. Variety. Retrieved May 13, 2022
↑  Holub, Christian (11 בפברואר 2019). "Hulu announces four new Marvel animated shows: Howard the Duck, M.O.D.O.K., more". Entertainment Weekly. נבדק ב-28 במרץ 2022. {{cite web}}:  (עזרה)
↑  Miller, Liz Shannon (5 באוקטובר 2020). "'Marvel's M.O.D.O.K.': Patton Oswalt Says Hulu's Stop-Motion Animated Series Is Coming Early 2021". Collider. נבדק ב-28 במרץ 2022. {{cite web}}:  (עזרה)
מטרופוליס (סרט)

| --- | --- |

 מבוסס על:  Metropolis 
 בימוי:  פריץ לאנג 
 הופק בידי:  אריך פומר 
 תסריט:  פריץ לאנג, תיאה פון הארבו 
 עריכה:  פריץ לאנג 
 שחקנים ראשיים:  אלפרד אבל הלנה וייגל קורט סיודמק ארווין ביסוונגר מקס דיץ גאורג ג'ון הנס לאו רייך אולף סטורם רוזה ליכטנשטיין הלן וון מונכהופן רולף וון גות פריץ אלברטי ארתור ריינהרדט בריג'יט הלם גוסטב פרוליך רודולף קליין-רוגה גרטה ברגר פריץ ראספ היינריך ג'ורג תאודור לוס מרגרט לנר היינריך גותו אילס סטנלי 
 מוזיקה:  גוטפריד הופרץ 
 צילום:  קרל פרוינד, גינתר ריטאו, ולטר רוטמן 
 מדינה:  הרייך הגרמני, רפובליקת ויימאר 
 חברת הפקה:  UFA 
 חברה מפיצה:  UFA (בגרמניה), סרטי פרמאונט (בארצות הברית)
 שיטת הפצה:  וידאו על פי דרישה 
 הקרנת בכורה:  10 בינואר 1927 גרמניה 13 במרץ 1927 ארצות הברית 8 בדצמבר 1928 המנדט הבריטי
 משך הקרנה:  210 דקות
 שפת הסרט:  גרמנית
 סוגה:  סרט מדע בדיוני, סרט דיסטופי, סרט מבוסס יצירה ספרותית, סרט אילם, סרט דרמה, מדע בדיוני 
 תקופת התרחשות:  2026 
 הכנסות באתר מוג'ו:   metropolis27
 דף הסרט ב־IMDb
 
העיר מטרופוליס, עיצובה נעשה בהשראת הציור מגדל בבל של פיטר ברויגל האב
מטרופוליס (בגרמנית: Metropolis) הוא סרט אילם שהפיק אריך פומר וביים פריץ לאנג בשנת 1927, על פי תסריט שכתבה אשתו תיאה פון הארבו ב-1926. עלילת הסרט מתרחשת בשנת 2026.
גרסאות

פריץ לאנג יצר סרט באורך של 210 דקות. גרסה זו גם הוצגה בהצגת הבכורה בברלין. לאחר מכן, בארצות הברית, עברה הגרסה עריכות וקיצוצים שנראו נחוצים למפיצים האמריקאים, וכמעט רבע ממנה, כולל מספר סצנות מפתח, קוצצו. גרסה זו, בת 114 דקות, היא הגרסה המופצת לקהל צופי הקולנוע עד היום; בעוד שהגרסה המקורית נחשבה במשך שנים לאבודה. ב-2 ביולי 2008 הודיעה מנהלת ארכיון קולנוע בבואנוס איירס כי נמצאה הגרסה המקורית, והיא עברה תהליכי שיפוץ. בתום תקופה ארוכה בה שופץ, הוצג הסרט בהקרנת בכורה בו-זמנית בברלין ובפרנקפורט ב-12 בפברואר 2010.
עלילה

בעיר הדיסטופית והממוכנת מטרופוליס חיים שני מעמדות מעל ומתחת לפני האדמה, בעיר תחתונה חיים הפועלים בתת-תנאים ובזיהום ומשרתים את מכונות הענק בעוד האליטה חיה בעיר עליונה. פרדר, בן מעמד האדונים יורד אל העיר התחתונה של הפועלים ומתאהב במנהיגת הפועלים מריה. פרדר מזועזע מתת התנאים שבהם הפועלים חיים. הוא פונה לאביו ומתעמת איתו בנושא זה.
אביו של פרדר מבקש מרוטוואנג, המדען המטורף, ליצור רובוט שיחליף את מריה. מריה הרובוט מסיתה את הפועלים למרד. הרובוטית מורה לפועלים להרוס את מכונת הסכר (ובכך הם מציפים את עיר הפועלים התת-קרקעית).
הפועלים זועמים משום שהם חושבים שהרובוטית הטביעה את משפחתם ושורפים אותה ובתוך כך הם מגלים שהיא מלאכותית. פרדר יוצא להציל את אהובתו שנחטפה על ידי רוטוואנג ונאבק איתו על גג הקתדרלה. המדען נופל אל מותו בעוד שני המעמדות בעיר מתאחדים.
עיצוב

התפאורה והתלבושות השפיעו על העיצוב בקולנוע במשך שנים רבות. אחד החידושים החשובים בסרט היה השימוש במודלים מוקטנים שצולמו באמצעות מראה, וכך התקבלו תמונות מרשימות של עיר ענקית מודרנית. גורדי השחקים של ניו יורק היוו מודל לעיר העתיד, המזכירה את הרישומים האוטופיים של האדריכל הפוטוריסטי אנטוניו סנט'אליה. את תפאורת הסרט עיצבו אוטו הונט (Otto Hunte), קרל פולברכט (Karl Vollbrecht) ואריך קטלהוט (Erich Ketlehut). הסגנון הגאומטרי המכני של התפאורה הושפע מסגנון האר דקו. הדבר בולט במיוחד בעיטור האדריכלי. הדמות המרשימה של הרובוט מזכירה מאוד את "המסכה בצהוב ושחור" (1923) של אוסקר שלמר (Schlemmer). חלק משמלות הנשים לקוחות מאוסף הבאוהאוס של שלמר. הבית של המדען המשוגע הוא דגם כמעט מדויק של הווילה שעיצב האדריכל האקספרסיוניסטי אוטו ברטנינג (Bartning). דמות המופיעה בחלומו של פרדר מעוצבת בהשפעת מסכות אפריקניות שהוצגו באחד המוזאונים של ברלין, מודל האהוב על ציירים אקספרסיוניסטים רבים. הגנים הנצחיים עוצבו בסגנון "היוגנדסטיל". במשחקי אור-צל דרמטיים ניכרת השפעה של סרט אקספרסיוניסטי גרמני אחר - "הקבינט של דוקטור קליגרי" (1919).
השפעת הסרט

בכתב עת מהתקופה תואר הסרט: "מתכון למטרופוליס: קחו עשרה טון של פחד, ערבבו עם 10% של סנטימנטליות, הוסיפו מיסטיציזם לפי הטעם, וערבבו עם מארקים (כמה מיליונים)".[דרוש מקור]
הדימוי של "מטרופוליס" שהופיע בסרט השפיע על אופן הצגתה של העיר המודרנית עד עצם היום הזה. דוגמה אחת ניתן למצוא בקליפ לשיר של ג'ורג' מייקל, "פריק" (Freek) - הדימוי שפותח את הקליפ הוא עיר העתיד הענקית והממוכנת. צורת הבניינים המונומנטליים, התנועה העזה, כלי התעופה - כל זה מזכיר תמונות פתיחה מהסרט "מטרופוליס".
באלבום "איש המכונה" של קרפטוורק משנת 1978 מופיע שיר בשם מטרופוליס.
בסרט בלייד ראנר (1983) ישנם עשרות ציטוטים ויזואליים ממטרופוליס, לרבות הורדת המסך במשרדו של טיירל, ואפילו תנועת היד בעת שרייצ'ל מציתה סיגריה.
גם הסרט "מסכנים שכאלה" (poor things) של יורגוס לנתימוס משנת 2023, משופע בציטוטים רעיוניים וויזואליים ממטרופוליס, לדוגמה רעיון העיר התחתית והעילית המפרידות בין המעמדות, המראה העתידני של העיר, סצנת החשמול של בלה על ידי גודווין, הריקוד של בלה, ואף הקריצה שלה.
בנוסף, קטעים מתוך הסרט מופיעים בקליפ השיר "Radio Ga Ga" של להקת קווין.
בסרט מופיעה בתפקיד קטן, השחקנית היהודייה גרטה ברגר שנספתה באוושויץ בשנת 1944.
בנוסף מופיע השחקן היהודי היינריך גוטו (גוטסמן) יליד 1872, אשר שיחק בתפקיד מנהל הטקסים בגני התענוגות, לאחר עליית הנאצים הוא פוטר מתעשיית הקולנוע הגרמנית ונאסר עליו לעבוד באמנות, הוא נותר כמעט חסר כל ונפטר בשנת 1938 בבית חולים ליהודים עניים שלאחר מכן חוסל על כל חוליו ורופאיו.
לקריאה נוספת

ארז דבורה, "העיר וחזיון העתיד – ממטרופוליס עד המטריקס", בתוך: אהוד מיימון (עורך), עיר העתיד - עתיד העיר, תל אביב: הוצאת גרף, 2009, עמ' 26–34
הערות שוליים

↑  ראינוע "עדן" בתל אביב, במוצאי שבת זו: מטרופוליס, דואר היום, 7 בדצמבר 1928
↑  השוואת סצנות בין מטרופוליס לבלייד ראנר
↑  השוואה בין poor things למטרופוליס
| --- | --- |
בקרת זהויות :  NLI: 987009950841805171  BNE: XX5085691  BnF: cb122074895 (data)  CANTIC: a12092307  GND: 4228456-9  LCCN: n91033510  NKC: unn2007406354  SUDOC: 030714486  VIAF: 1158066596008432137   WorldCat (עם VIAF): 1158066596008432137
טקס חצות

| --- | --- |

כרזה רשמית של הסדרה
 סוגה:  דרמה אימה על-טבעית
 יוצרים:  מייק פלנגאן
 בימוי:  מייק פלנגאן
 שחקנים:  זאק גילפורד קייט סיגל האמיש לינקלייטר
 ארץ מקור:  ארצות הברית ארצות הברית
 שפות:  אנגלית
 מספר עונות:  1 
 מספר פרקים:  7 
 הפקה
 מפיקים בפועל:  ג'ף הווארד טרבור מייסי מייק פלנגאן
 חברת הפקה:  Intrepid Pictures
 הפצה:  נטפליקס 
 אורך פרק:  59–70 דקות
 שידור
 רשת שידור:  נטפליקס
 תקופת שידור מקורית:  2021 
 קישורים חיצוניים
 דף התוכנית ב-IMDb
 
טקס חצות (באנגלית: Midnight Mass, בתרגום מילולי: מיסת חצות) היא מיני-סדרת אימה על-טבעית אמריקאית, שנוצרה ובוימה על ידי הקולנוען מייק פלנגאן עבור שירות "נטפליקס".
המיני-סדרה עלתה לשידור בשירות הזרמת המדיה "נטפליקס" ב-24 בספטמבר 2021.
תקציר העלילה

עלילת הסדרה מספרת את סיפורה של קהילה המתגוררת על גבי אי קטן ומבודד, שחילוקי הדעות הקיימים בין תושביה מחריפים בעקבות חזרתו לאי של אחד מצעירי הקהילה הנושא אות קלון (זאק גילפורד) והגעתו של הכומר פול הכריזמטי והמסתורי (האמיש לינקלייטר). כאשר הופעתו של הכומר פול באי הקטן עולה בקנה אחד עם אירועים בלתי מוסברים ולכאורה מופלאים, להט דתי מחודש תופס את הקהילה – אך עד מהרה התושבים מגלים כי ייתכן ולניסים הללו יש מחיר כבד מקהילתם.
צוות השחקנים והדמויות

בפברואר 2020, נמסר לראשונה על צוות השחקנים שלוהק עבור הסדרה:
צוות השחקנים והדמויות > צוות השחקנים הראשי

קייט סיגל – ארין גרין
זאק גילפורד – ריילי פלין
קריסטין למאן – אנני פלין
סמנתה סלויאן – בוו קין
איגבי ריגני – ורן פלין
רהול קוהלי – השריף חסן
אנארה סימון – ליזה
אנבת' גיש – ד"ר שרה גאנינג
אלכס אסו – מילדרד גאנינג
רהול אבבורי – עלי חסן
מאט בידל – סטורג'
מייקל טרוקו – וייד
קריסטל באלינט – דולי
לואיז אוליבר – אוקר
הנרי תומאס – אד פלין
האמיש לינקלייטר – האב פול
צוות השחקנים והדמויות > צוות השחקנים המשני

רוברט לונגסטריט – ג'ו קולי
הפקה > פיתוח

ב-1 ביולי 2019, הכריזה "נטפליקס" על הפקת מיני-סדרת אימה בת 7 פרקים, אותה יכתוב, יביים ויפיק בפועל הקולנוען מייק פלנגאן. בפברואר 2020, הוכרז על ליהוקם של זאק גילפורד, קייט סיגל והאמיש לינקלייטר לצוות השחקנים של הסדרה.
הפקה > צילומים

צילומי הסדרה התעתדו להתחיל במרץ 2020, אך נדחו בעקבות התפרצות מגפת הקורונה. במקום זאת, צילומי הסדרה החלו ב-17 באוגוסט 2020, בוונקובר, קנדה, והסתיימו ב-15 בדצמבר 2020.
הפצה

מהקדימון הראשון שהופץ ב-9 באוגוסט 2021, נחשף כי המיני-סדרה עתידה לעלות לשידור ב"נטפליקס" ב-24 בספטמבר 2021. ב-2 בספטמבר שיתף פלנגאן בחשבון הטוויטר שלו את כרזת הסדרה, כפי שחשפה "נטפליקס" לקראת הפצת הקדימון הרשמי.
ביקורות

באתר הביקורות "Rotten Tomatoes", המיני-סדרה זכתה לציון 97%, עם דירוג ממוצע של 8.5/10, בהתבסס על 31 ביקורות. הקונצנזוס של האתר כתב כי ”כמדיטציה שאפתנית על אבל ואמונה, שהיא מדהימה לא פחות מהיותה מעורערת, הרתיחה האיטית של 'טקס חצות' היא ניצחון של אימה שתשאיר את הצופים רועדים ומהורהרים הרבה אחרי כתוביות הסיום.” באתר הביקורות המשוקללות "Metacritic", המיני-סדרה זכתה לציון המשוקלל 76/100, בהתבסס על 8 ביקורות, דבר המעיד על "ביקורות חיוביות לרוב".
הערות שוליים

↑  Squires, John (August 9, 2021). "[Trailer Mike Flanagan's Netflix Horror Series "Midnight Mass" Will Premiere in September!]". Bloody Disgusting!. Retrieved August 9, 2021.
↑  "'Midnight Mass' Teaser: First Look at 'Hill House' Creator's Haunting New Series (Video)". TheWrap. August 9, 2021. Retrieved August 9, 2021.
↑  Gemmill, Allie (February 5, 2020). "Mike Flanagan's 'Midnight Mass' Cast Includes 'Hill House' Alums Henry Thomas & Kate Siegel". Collider. Retrieved August 18, 2020.
↑  Squires, John (August 17, 2020). ""Midnight Mass": Filming Has Begun on Mike Flanagan's New Netflix Horror Series". Bloody Disgusting!. Retrieved August 18, 2020.
↑  "Midnight Mass: What We Know So Far". ScreenRant. January 22, 2020. Retrieved August 18, 2020.
↑  "Netflix Orders New Horror Series "Midnight Mass" from Mike Flanagan & Trevor Macy". What's on Netflix. July 2, 2019. Retrieved August 18, 2020.
↑  Petski, Denise (February 5, 2020). "'Midnight Mass': Zach Gilford, Kate Siegel & Hamish Linklater To Lead Cast Of Netflix Horror Series". Deadline. Retrieved August 18, 2020.
↑  Flanagan, Mike [@flanaganfilm] (August 18, 2020). "Day 1... here we go" (Tweet) – via Twitter.
↑  "Mike Flanagan Netflix Series Midnight Mass Starts Production". Den of Geek. August 17, 2020. Retrieved August 18, 2020.
↑  "Mike Flanagan Marks First Day Of Shooting On New Netflix Horror Series Midnight Mass". Empire. August 17, 2020. Retrieved August 18, 2020.
↑  "DGC BC Production List" (PDF). Directors Guild of Canada. September 18, 2020. Archived (PDF) from the original on September 20, 2020. Retrieved September 23, 2020.
↑  Petski, Denise (August 9, 2021). "'Midnight Mass': Mike Flanagan's Netflix Horror Series Unveils First Trailer, Premiere Date". Deadline. Retrieved August 9, 2021.
↑  Vito Oddo, Marco (September 2, 2021). 'Midnight Mass' Poster Teases Upcoming Trailer for Mike Flanagan's New Netflix Horror Series. Collider. Retrieved September 3, 2021
↑   ציוץ של מייק פלנגאן ברשת החברתית אקס (טוויטר), 2 בספטמבר 2021
↑  "Midnight Mass (2021)". Rotten Tomatoes. Retrieved September 21, 2021.
↑  "Midnight Mass". Metacritic. Retrieved September 21, 2021.
| מייק פלנגן |
| --- | --- | --- |
| סרטים | אבסנטיה (2011) • השער (2013) • שקט (2016) • להתעורר מפחד (2016) • הסיאנס 2 (2016) • המשחקים של ג'רלד (2017) • דוקטור סליפ (2019) |  |
| סדרות טלוויזיה | מי מתגורר בבית היל (2018) • מי מתגורר באחוזת בליי (2020) • טקס חצות (2021) • מועדון חצות (2021–22) |  |
קילט

מספר עיצובי קילט סקוטי מודרני כחלק מלבוש פורמלי
קילט (בסקוטית: kilt) הוא לבוש סקוטי מסורתי הקיים בצורות מודרניות ומסורתיות שונות, הכוללות את הלבוש הסקוטי המודרני, הלבוש הסקוטי ההיסטורי (ראו ההיסטוריה של הקילט), קילטים לאומיים אחרים כמו הקילט האירי או הוולשי וחצאיות של מדי בית ספר.
באירועי משחקי הרמה המודרניים בסקוטלנד וברחבי העולם ניתן לראות את הגרסה המודרנית של הקילט הסקוטי המסורתי. הצורות ההיסטוריות של הקילט הסקוטי מאוד שונות מהגרסה המודרנית. לשופטי ומארגני התחרות יש תקנות לגבי הלבוש המקובל למשתתפים, והמתחרים מחויבים ללבוש קילט. המילה קילט בערך זה מתייחסת ללבוש הסקוטי הנראה במשחקים אלו.
ההיסטוריה של הקילט

ההיסטוריה של הקילט קיימת לפחות מסוף המאה ה-16. אף על פי שהקילט נחשב לפריט לבוש מסורתי של הרמה הסקוטית, הלאומיות של מסורת זו היא יחסית חדשה. הקילט הפך למזוהה עם אנשי הרמה רק עם התעוררות הרומנטיזם במאה ה-19, ולאחר מכן אומץ על ידי סקוטים ברחבי העולם. עמים קלטים אחרים כאירים, קורנים, וולשים ומנקסים גם הם אימצו את הקילטים בשנים האחרונות.
המילה קילט באה מהמילה הסקוטית Kilt שמשמעותה "לקפל את הבגד מסביב לגוף".
ההיסטוריה של הקילט > "הקילט הגדול"

הבד של הקילט המקורי נקרא "Breacan an Fhéilidh" או "Féileadh Mòr" והיה חתיכת בד צמרי עבה ברוחב של כ-1.5 מטר ובאורך של כ-6.5 מטר. הקילט הגדול, שנקרא גם אריג צמר חגור (Belted plaid) היה בגד תלוי שהיה עשוי מהבד שנאסף ידנית לקפלים והודק על ידי חגורה רחבה. החלק העליון יכל לשמש כגלימה שנתלתה על כתף שמאל ונאספה מלפנים או הועלתה על הכתפיים או הראש כהגנה מפני מזג האוויר. הקילט נלבש מעל כותונת שנקראה léine ויכל גם לשמש כשמיכה. ידוע גם כי הקילט האירי הוספג בשומן אווז כדי להפוך אותו לחסין מים.
תיאור משנת 1746 מציין:
” הלבוש רופף מאוד ומאפשרים לגברים המורגלים אליו לעבור תלאות גדולות, לצעוד במהירות, לעמוד באכזריות מזג האוויר, לחצות נהרות ולמצוא מקלט בבקתות, יערות וסלעים במקרה הצורך; גברים בלבוש השפלה לא יוכלו לעמוד בכך.”
בזמן קרב היה נהוג להוריד את הקילט ולשים אותו בצד, כשההסתערות הייתה נעשית בכותנות או חולצות מלחמה.
לא ידוע בדיוק מתי התחיל עידן הקילט הגדול אך ידוע בוודאות כי הוא היה קיים כבר בתחילת המאה ה-17. הוא מזוהה בעיקר עם הרמה הסקוטית אך הוא היה בשימוש גם באזורים כפריים עניים בשפלה. שימוש נרחב בקילט הגדול נמשך לתוך המאה ה-19 וישנם כאלו שלובשים אותו עד היום.
ההיסטוריה של הקילט > "הקילט הקטן" או "הקילט להליכה"

לפי מכתב שנשלח בשנת 1785 ל"מגזין אדינבורו", הלבוש לו אנחנו קוראים כיום "קילט" הומצא בסביבות שנת 1720 על ידי תומאס ראולינסון, קווייקר מלנקשייר, שעיצב את הקילט לאנשי הרמה שעבדו במפעל הפחם החדש שלו ביערות צפון סקוטלנד. הקילט הגדול נחשב ללא נוח לעבודה בכריתת עצים ולכן ראולינסון לקח אותו לתופר במטרה שיהפוך אותו ליותר פרקטי. התופר פשוט חתך את הקילט לשניים. ראולינסון היה כל כך מרוצה מהתוצאה שהוא התחיל ללבוש את הקילט החדש בעצמו, ולאחר זמן קצר העמיתים הסקוטים שלו, שבט מקדונל, לבשו אותו גם הם.
עם זאת קיימים איורים רבים המתוארכים להרבה לפני תקופתו של ראלינסון מראים את אנשי הרמה לובשים רק את החלק התחתון של הקילט הגדול. "אריג הצמר החגור" היה עשוי בשני רוחבים של בד שנתפרו יחדיו. אם היו משתמשים רק ברוחב אחד ולובשים רק כ-3.5 מטר מהבד בחגורה מתחת למתניים מתקבל לבוש הנקרא fèileadh beag, שכנראה היה בשימוש כבר בתחילת המאה ה-17 והיה פופולרי בתחילת המאה ה-18. קרוב לוודאי שהקילט החדש הזה היווה אבולוציה טבעית מהקילט הגדול וככל הנראה ראולינסון הבחין בו, הסיק במהירות את תועלתו והתעקש על לבישתו בקרב עובדיו.
הקילט הקטן התפתח לקילט הטארטן המודרני שבו הקפלים נתפרים לתוך הבד על מנת להקל על לבישתו.
ההיסטוריה של הקילט > "חוק האיסור" ותחייתו של הקילט

המהומות היעקוביטיות הדגימו את הסכנה לממשלה המרכזית שהיוו לוחמי הרמה שצייתו רק לצ'יפים שלהם, וכחלק מסדרה של תקנות כפתה ממשלתו של המלך ג'ורג' השני ב-1746 את חוק הלבוש (ר' חוק האיסור), שהוציא מחוץ לחוק את כל פרטי הלבוש המזוהים עם הרמה הסקוטית, כולל הקילטים החדשים (לא כולל מדים צבאיים), בכוונה לדכא את תרבות הרמה. האיסור נשאר בתוקף במשך 35 שנה.
אף על פי שהקילט כמעט ונשכח ברמה הסקוטית, באותה תקופה היה זה אופנתי בקרב הרומנטיקנים הסקוטים ללבוש קילטים כצורת מחאה נגד האיסור. הייתה זו תקופה בה עמים "פרימיטיבים", כמו אנשי הרמה, נחשבו לרומנטיים. רוב אנשי השפלה פחדו מאנשי הרמה לפני שנת 1745, אך רבים הזדהו איתם לאחר שכוחם אבד. הקילט, יחד עם מאפיינים אחרים של התרבות הגאלית הפך למזוהה עם יעקוביטיזם, וכשהאיום היעקוביטי הוסר הקילט הפך לחלק מהנוסטלגיה הרומנטית.
כשהאיסור הוסר ב-1782 בעלי אדמות ברמה הקימו "אגודות רמה" (Highland Societies) במטרה לעודד את השימוש בלבוש הרמה הישן. "האגודה הקלטית של אדינבורו" בניהולו של וולטר סקוט עודדה את אנשי השפלה להשתתף בתחייה זו.
הקילט הפך למזוהה עם סקוטלנד כולה לאחר ביקורו של המלך ג'ורג' הרביעי ב-1822. אגודות הרמה ארגנו "מפגשים גאלים" וייסדו מסורות סקוטיות חדשות, כמו לבישת הלבוש "המסורתי" של הרמה על ידי אנשי השפלה וחיבורם של טארטנים לשבטים.
מתקופה זו ואילך הקילט צבר תאוצה כסמל התרבות הסקוטית. המלך ג'ורג' הרביעי הופיע מספר פעמים לבוש בקילט ויורשתו, המלכה ויקטוריה, נהגה להלביש את בניה בקילט, עובדה שהגדילה את הפופולריות שלו.